Universitas Lambung Mangkurat

Lambung Mangkurat ngaran Universitas nang panambada di Kalimantan Selatan. Panambaian ada 21 Saptimbir 1958, tanggal nang iyanya 1 Nupimbir 1960, lacit wayah ini. Marga fakultas wan mahasiswanya kababanyakan, wadahnya dua: di Kuta Banjarmasin wan Kuta Banjarbaru, tagal nang iyanya ada di Kuta Banjarmasin. Kapala ahui Rektor Universitas Lambung Mangkurat wayahini ngitu Prof. Dr. Sutarto Hadi, M.Si, M.Sc. Ngaran universitas mamakai ngaran Lambung Mangkurat, patih di Karajaan Nagara Dipa, nang tapaut lawan sajarah Karajaan Banjar di prupinsi Kalimantan Selatan.

Sajarah 
Nang panambaian maulah Universitas Lambung Mangkurat Brigjend. H. Hassan Basry. Wayah jaman Walanda, 17 Mei 1949 Brigjend. H. Hassan Basry maulah Pamarintahan Gubernur malitir ALRI Divisi IV Partahanan Pulau Kalimantan, sakira Pulau Kalimantan umpat Ripublik Indunisia. Wayah Kasatuan Tantara Nasiunal Indunisia Divisi ALRI IV Partahanan Pulau Kalimantan takumpulan wan bacucuk buku di Kampung Niih, kacamatan Kandangan, Kabupatin Hulu Sungai Selatan, 3–10 Maret 1957, Brigjend. H. Hassan Basry baulah “Dewan Lambung Mangkurat”, nang pacangan maulah universitas di prupinsi Kalimantan Selatan.

Lagu 
Dua buah lagu nang dijadiakan lagu wajib di Unlam nang bajudul Waja Sampai Kaputing (Hymne Unlam) wan Mars Unlam. Lagu-lagu nang ngini biasa dinyanyiakan pas acara-acara universitas, manyambut mahasiswa hanyar, wan wisuda. Lagu Hymne ngini di ulahakan sidin nang bangaran AS Noor.

Rujukan 
 Situs Resmi Universitas Lambung Mangkurat

Paguruan tinggi di Indunisia
Banjarmasin
Paguruan tinggi di Kalimantan Selatan